EkBass/fiwiki-20250220-pages-articles huggingface dataset:
Adam Fantilli

Adam Fantilli (s. 12. lokakuuta 2004 Nobleton, Ontario, Kanada) on kanadalainen jääkiekkoilija, joka edustaa NHL:ssä pelaavaa Columbus Blue Jacketsia. Fantilli on pelipaikaltaan keskushyökkääjä ja laukoo vasemmalta. Fantilli varattiin NHL:ään varaustilaisuuden ensimmäisellä kierroksella numerolla 3. vuonna 2023. Fantilli edusti Kanadan alle 20-vuotiaiden jääkiekkomaajoukkuetta nuorten MM-kilpailuissa 2023, jossa hän joukkueineen voitti kultaa. Fantilli teki seitsemässä ottelussa tehopisteet 2+3=5. Hän voitti kultaa myös MM-kilpailuissa 2023. == Lähteet == == Aiheesta muualla == * * Luokka:Kanadalaiset jääkiekkoilijat Luokka:Vuonna 2004 syntyneet Luokka:Elävät henkilöt
Sparone

Sparone () on kunta Italiassa Piemonten alueella sijaitsevassa Torinon metropolikaupungissa.Sparone Sapere.it Sparone Enciclopedia Treccani Sparone Turismo Torino Vuoden 2023 alussa kunnassa oli arviolta 939 asukasta. ==Lähteet== ==Aiheesta muualla== Luokka:Torinon metropolikaupungin kunnat
Strambinello

Strambinello () on kunta Italiassa Piemonten alueella sijaitsevassa Torinon metropolikaupungissa.Strambinello Sapere.it Strambinello Enciclopedia Treccani Strambinello Turismo Torino Vuoden 2023 alussa kunnassa oli arviolta 261 asukasta. ==Lähteet== ==Aiheesta muualla== Luokka:Torinon metropolikaupungin kunnat
Skiffer

Skiffer on suomalainen vuonna 2010 perustettu ravintolaketju. Sen päätuote on ohutpohjaiset ja soikeat pizzat, joita se kutsuu ”liuskoiksi”. Ketju on saanut nimensä Helsingin Liuskasaaresta (), jonne se avasi ensimmäisen ravintolansa kesällä 2010. Skifferillä on kahdeksan toimipistettä, joista viisi sijaitsee Helsingissä ja kaksi muuta Espoossa ja Hangossa. Liuskaluodon, Haukilahden ja Hangon ravintolat toimivat kesäisin ja muut ympärivuotisesti. Espoon kauppakeskus Ainoassa sijaitsee lisäksi Goat-niminen ravintola, jonka Skiffer on perustanut yhteistyössä Seksicon ja Dub Burgerin kanssa. Skifferin toimintaa ylläpitää osakeyhtiö Peruna & Co Oy, jonka toimitusjohtaja on yksi perustajista Pyry Koskimo. Vuonna 2021 yrityksen liikevaihto oli 5,2 miljoonaa euroa ja liikevoitto 209 000 euroa. == Kuvia == Tiedosto:Pepperoni pizza called "New Jersey Drive" from Finnish restaurant Skiffer.jpg|”New Jersey Drive” -liuska, jossa on pepperonia, punasipulia, pinaattia ja chiliä. == Lähteet == Luokka:Suomalaiset ravintolaketjut Luokka:Pizzeriat
Artūrs Šilovs

Artūrs Šilovs (s. 22. maaliskuuta 2001 Riika, Latvia) on latvialainen jääkiekkomaalivahti, joka pelaa NHL-seura Vancouver Canucksin organisaatiossa. Hän pelaa enimmäkseen AHL-seura Abbotsford Canucksissa. Heinäkuussa 2024 Šilovs solmi Canucksin kanssa kaksivuotisen ja yhteensä 1,7 miljoonan dollarin arvoisen jatkosopimuksen. Hän on edustanut Latvian jääkiekkomaajoukkuetta vuosina 2022 ja 2023 jääkiekon MM-kilpailuissa. Šilovsin johdolla Latvia eteni vuonna 2023 jääkiekon MM-kilpailuissa ensimmäiseen pronssiotteluun maan historiassa. Šilovsia pidettiin sensaationa ja tähtenä. Šilovs voitti pronssia Latvian mukana. Vuoden 2023 MM-kilpailuissa Šilovs valittiin turnauksen arvokkaimmaksi pelaajaksi ja parhaaksi maalivahdiksi sekä hänet valittiin tähdistökentälliseen. == Katso myös == * Jääkiekon maailmanmestaruuskilpailujen parhaat pelaajat == Lähteet == * ===Viitteet=== Luokka:Latvialaiset jääkiekkomaalivahdit Luokka:Vancouver Canucksin pelaajat Luokka:Vancouver Canucksin varaamat pelaajat Luokka:Vuonna 2001 syntyneet Luokka:Elävät henkilöt
Bobbio Pellice

Bobbio Pellice () on kunta Italiassa Piemonten alueella sijaitsevassa Torinon metropolikaupungissa.Bobbio Pellice Sapere.it Bobbio Pellice Turismo Torino Vuoden 2023 alussa kunnassa oli arviolta 536 asukasta. ==Lähteet== ==Aiheesta muualla== Luokka:Torinon metropolikaupungin kunnat
Bobbio

Bobbio voi tarkoittaa ainakin seuraavia: * Norberto Bobbio (1909 – 2004), italialainen filosofi, joka oli erikoistunut oikeusfilosofiaan, politiikan tutkimukseen ja poliittisen ajattelun historiaan * Bobbio Pellice, kunta Italiassa Piemonten alueella sijaitsevassa Torinon metropolikaupungissa
Kaluunakäki

Kaluunakäki (Tapera naevia) on käkiin kuuluva lintulaji. Lajia tavataan Keski- ja Etelä-Amerikassa. == Koko ja ulkonäkö == Kaluunakäki kasvaa 27–30 cm pitkäksi. Sukupuolet muistuttavat toisiaan ulkonäöltään. Lajin tumman ruskeassa päässä on valkoinen silmäkulmajuova ja päälaella on musta ja punaruskea töyhtö. Kaluunakäen selkä ja siivet ovat ruskeat, ja niissä on runsaasti mustia juovia. Rinta on väriltää ruskehtava ja vatsa valkoinen. Linnun pitkä pyrstö on harmahtavan ruskea ja valkokärkinen. == Levinneisyys ja elintavat == Kaluunakäkeä esiintyy Meksikon eteläkärjestä Argentiinaan ulottuvalla alueella. Lajin elinympäristöä ovat pensaikot, metsien reunamaat ja ruohomaat. Kaluunakäen ravintoa ovat hyönteiset ja niiden toukat ja hämähäkit. Laji liikkuu tavanomaisesti yksin tai pareittain. Kaluunakäki on pesäloinen ja munii katettuja pesiä rakentavien orneerojen, peukaloisten ja varpusten pesiin. == Lähteet == Luokka:Käkilinnut
Balme

Balme () on kunta Italiassa Piemonten alueella sijaitsevassa Torinon metropolikaupungissa.Balme Sapere.it Balme Turismo Torino Vuoden 2023 alussa kunnassa oli arviolta 105 asukasta. ==Lähteet== ==Aiheesta muualla== Luokka:Torinon metropolikaupungin kunnat
Myskisalvia

Myskisalvia (Salvia sclarea) on salvioiden sukuun kuuluva kaksivuotinen ruohovartinen kasvi. Myskisalvia kasvaa 60–150 cm korkeaksi. Sen kukat voivat olla valkoiset, vaaleanpunaiset tai hennon violetinsävyiset. Lehdet ovat pitkulaiset, hammaslaitaiset, 6-15 cm leveät ja yli 15 cm pitkät. Myskisalvia on kotoisin Välimeren seudulta. Myskisalviaa kasvatetaan koristekasvina puutarhoissa, joissa sen toivotaan houkuttelevan pölyttäjiä ja karkottavan tuoksullaan peuroja ja kasveja syöviä muita eläimiä. Sitä käytetään myös viinin, marmeladin, jälkiruokien ja tuoksujen valmistuksessa. == Lähteet == Luokka:Salviat
Smedsböle

Smedsböle on kylä Kemiönsaaren kunnassa. Kylä sijaitsee Kemiön etelälaidalla Västanfjärdin vastaisella rajalla. Kylän läpi kulkee Västanfjärdintie, jonka varrelle kylän vähäinen asutus on sijoittunut. Smedsbölen naapurikylät ovat Kåddböle, Mattkärr, Bjensböle ja Tappo. Maantie yhdistää Smedsbölen Mattkärriin ja Tappoon, minkä lisäksi myös Kåddböleen on tieyhteys. Kylän alue on soista ja mäkistä metsäaluetta, jossa on erikokoisia peltosaarekkeita. Smedsbölessä on ollut vuoden 1566 maakirjan mukaan kolme taloa, joista yksi menetti 1600-luvun aikana veronmaksukykynsä. Vuoden 1788 tiluskartan mukaan kylässä on taas ollut kolme taloa ja yksi torppa, jotka kaikki ovat olleet Taalintehtaan ja Björkbodan ruukkien omistajan Johan Adam Petersenin hallussa. Kylän tilat on myöhemmin yhdistetty yhdeksi Smedsbölen tilaksi, joka on jaettu vuonna 1924 neljäksi maatilaksi. Näistä kolme on yhä olemassa. Kylään on 1900-luvun aikana rakennettu muutama muu talo, mutta kylän koko on pysynyt pienenä. ==Lähteet== Luokka:Kemiön kylät
Egyptin 7. dynastia

Egyptin 7. dynastia hallitsi Egyptiä ensimmäisen välikauden alkupuolella. Osa tutkijoista pitää dynastiaa kuvitteellisena, ja on laskenut sen faaraot 8. dynastiaan. Tämän dynastian faaraoiden nimet mainitaan Abydoksen kuningasluettelossa. Egyptin 7. dynastia Nimi Vuodet Neferkare Neby - Djedkare Shemai - Neferkare Khendu - Merenhor - Neferkamin - Nikare - Neferkare Tereru - Neferkahor - == Lähteet == Luokka:Muinaisen Egyptin dynastiat
Jarmo Skön

Jarmo Skön on Tampereella asuva suomalainen teatteriohjaaja, taidekasvattaja, yhteisötaiteilija, esiintyjä ja laulaja. Skön toimii tällä hetkellä freelancer-pohjaisesti taiteilijana ja taidekasvattajana sekä Suomessa että erilaisissa kansainvälisissä hankkeissa. Hän on myös toiminut vuodesta 2017 Vimmart -yhdenvertaisen taiteen oppilaitoksen toiminnanjohtajana ja musiikkikoulun rehtorina sekä vuodesta 2014 Tampereen taidekasvatus ry:n puheenjohtajana. Syksyllä 2022 Skönistä tuli myös Tampereen King Sejong -instituutin kunniapuheenjohtaja. 2000-luvun alussa Skön työskenteli myös mm. Kokkolan kaupunginteatterissa. Lisäksi hän toimi Eräjärven Työväen Näyttämön ohjaajana vuosina 2010-2021, jonka aikana hän ohjasi yli 20 kokopitkää näytelmää. Vuonna 2011 Skön kutsuttiin liettualaiseen LNK -televisiokanavalla pyörivään Žvaigždžių Duetai-laulukilpailuun, jossa hän sijoittui Superfinaalin 3.lle sijalle yhdessä parinsa Ruslanas Kirilkinasin kanssa. Skön on koulutukseltaan teatteri-ilmaisun ohjaaja YAMK. Hän tehnyt myös sosiaalisen sirkuksen, tanssi-innostamisen® ja draamakasvatuksen opintoja. == Lähteet == * Oriveden sanomat 8.9.2021 * Lempäälä-Vesilahden Sanomat * LVS - Vanhan miehen tunnustukset * Eräjärven Työväen Näyttämö - aiempi tuotanto * Sateenkaarihistoria.fi - 5.11.2021 * kvps.fi - 28.9.2021 * Nokian Uutiset - 27.4.2019 * Varjoelämää ja julkisia salaisuuksia * Oriveden Sanomat - Sirkuskurkistus * Postimuseo - Anarkistipostia * Äijäsirkus * Yle.fi - 14.8.2019 Luokka:Suomalaiset teatteriohjaajat Luokka:Suomalaiset laulajat Luokka:Syntymävuosi puuttuu Luokka:Elävät henkilöt
GeForce 16 -sarja

GeForce 16 -sarja on Nvidian kehittämä GeForce-näytönohjainsarja. Sarjan näytönohjaimet pohjautuvat Turing-arkkitehtuurin. Ensimmäinen GeForce 16 -sarjan näytönohjain, GeForce Gtx 1660 Ti, julkaistiin helmikuussa 2019. == Näytönohjaimet == Nimi CUDA-ytimet Näyttömuisti Kellotaajuus GeForce GTX 1630 512 4 GB 1 740 MHz GeForce GTX 1650 896 4 GB 1 410 MHz GeForce GTX 1650 Super 1 280 4 GB 1 530 MHz GeForce GTX 1660 1 408 6 GB 1 530 MHz GeForce GTX 1660 Super 1 408 6 GB 1 530 MHz GeForce GTX 1660 Ti 1 536 6 GB 1 500 MHz Lähde: == Lähteet == Luokka:Nvidia Luokka:Grafiikkasuorittimet Luokka:Vuoden 2019 tekniikka
Édouard Bourdet

Édouard Bourdet (1887 Saint-Germain-en-Laye, Ranska – 17. tammikuuta 1945 Pariisi, Ranska) oli ranskalainen näytelmäkirjailija. Hän käsitteli näytelmissään aikansa yhteiskunnallisia ongelmia satiirin ja psykologisen analyysin keinoin. Ensimmäiset näytelmät Le Rubicon (1910) ja L’Homme enchaîné (1923) jäivät vähälle menestykselle. Hänen maineensa vakiinnutti La Prisonnière (1926). Näytelmä Vient de paraître (1928) on kirjallisen maailman satiiri, jolla hän aloitti maailmansotien välisenä aikana kirjoittamiensa satiiristen komedioiden sarjan, johon kuuluvat lisäksi esimerkiksi Le Sexe faible (1931) ja Les Temps difficiles (1934). Myöhempiä näytelmiä ovat Hyménée (1941) ja Père (1943). Bourdet oli Comédie-Françaisen johtaja 1936–1940.Édouard Bourdet Britannica. Viitattu 28.5.2023 ==Suomennetut näytelmät== ;LähdeBourdet, Edouard Ilona.tinfo.fi. Viitattu 28.5.2023 * Juuri ilmestynyt (Vient de paraitre), esitetty 1929 Suomen Kansallisteatteri * Kahlehdittu (La prisonniére), esitetty 1931 Kansan Näyttämö * Heikko sukupuoli (Le sexe faible), esitetty 1931 Kansan Näyttämö ==Lähteet== ==Aiheesta muualla== Luokka:Ranskalaiset näytelmäkirjailijat Luokka:Vuonna 1887 syntyneet Luokka:Vuonna 1945 kuolleet
CFM International LEAP

CFM International LEAP (Leading Edge Aviation Propulsion) on CFM Internationalin valmistama ohivirtaussuihkumoottori. Se on CFM56 -moottorin seuraaja, ja kilpailee Pratt & Whitney PW1000G -moottorin kanssa kapearunkokoneiden voimanlähteissä. == Käyttö lentokoneissa == CFM LEAP -moottoria versioineen käytetään seuraavissa lentokoneperheissä: * Airbus A320neo (LEAP-1A) * Boeing 737 MAX (LEAP-1B) * Comac C919 (LEAP-1C) == Lähteet == Luokka:Suihkumoottorit
Outo intohimo

Outo intohimo (Bad Timing: A Sensual Obsession) on Nicolas Roegin ohjaama brittiläinen psykologinen draamaelokuva vuodelta 1980. Yale Udoffin käsikirjoittama tarina hyppii ohjaajalleen tyypillisesti ajassa edestakaisin. Siinä Wienissä asuva yhdysvaltalainen psykiatri (Art Garfunkel) ajautuu tuhoisaan suhteeseen naimisissa olevan naisen (Theresa Russell) kanssa, joka yrittää itsemurhaa. Tapausta tutkii rikosetsivä (Harvey Keitel). Naisen tšekkiläistä aviomiestä esittää Denholm Elliott. ==Tuotanto== Elokuva on kuvattu Wienissä, Marokossa, Lontoossa ja New Yorkissa. Richard Hartleyn alkuperäismusiikin ohella elokuvassa kuullaan Tom Waitsin ja Billie Holidayn lauluja sekä Keith Jarrettin jazzpianismia albumilta The Köln Concert.Elokuvan lopputekstit, YouTube. ==Vastaanotto== Elokuva herätti suurta pahennusta suorasukaisen ja pitkän raiskauskohtauksensa takia. Levittäjäyhtiö Rank Organisationin edustaja luonnehti sitä sairaiden ihmisten sairaille ihmisille tekemäksi sairaaksi elokuvaksi, ja se onkin jäänyt yhdeksi vähiten nähdyistä Roegin teoksista.. Elokuva on esitetty Suomen elokuvateattereissa ilmeisesti vain syksyn 1990 Rakkautta ja anarkiaa -festivaaleilla Helsingin Bio Illusionissa. Tuolloin Helsingin Sanomien Mikael Fränti luonnehti sitä yhdellä sanalla ”vangitsevaksi”. British Film Instituten Mike Sutton kehuu pääparin Garfunkelin ja Russellin suoritusta rankoissa rooleissaan, joista näyttelijät melkein kävelivät ulos elokuvan kuvausvaiheessa. ==Lähteet== Luokka:Nicolas Roegin ohjaamat elokuvat Luokka:Vuoden 1980 brittiläiset elokuvat Luokka:Brittiläiset eroottiset elokuvat Luokka:Psykologiset jännityselokuvat
Ursula Ledóchowska

Ursula Ledóchowska (17. huhtikuuta 1865 Loosdorf, Melk, Itävallan keisarikunta – 29. toukokuuta 1939 Rooma, Italian kuningaskunta), kastenimeltään Julia Maria Ledóchowska, oli itävaltalais-puolalainen sääntökunnan perustaja ja katolisen kirkon pyhimys. Ursula Ledóchowska toimi ennen ensimmäistä maailmansotaa Kaakkois-Suomessa. Hän perusti Karjalan kannakselle ”Merentähti” -nimisen tyttöjen sisäoppilaitoksen, joka aloitti toimintansa 1910.Pyhä Ursula 1865 – 1939 Pyhän Ursulan seurakunta Yhdessä isä Adolf Carlingin kanssa äiti Ursula toimitti ensimmäisen suomenkielisen katolisen rukouskirjan ”Terve Meren tähti, rukouskirja Suomen katholiselle kansalle”, joka julkaistiin Roomassa vuonna 1910. Myöhemmin Puolassa äiti Ursula perusti uuden ursuliinisääntökunnan haaran, ns. harmaat ursuliinit. Vuonna 1983 paavi Johannes Paavali II julisti hänet autuaaksi, ja vuonna 2003 pyhäksi.Emil Anton: Ursula Ledóchowska: Suomessa toiminut pyhimys Hyviä uutisia, 2015 Vuonna 1989 hänen hämmästyttävän hyvin säilynyt ruumiinsa siirrettiin Roomasta Puolan Pniewyyn.The sanctuary of Saint Ursula Ledóchowska Saint Ursula Ledóchowska CatholicSaints.Info Hänen muistopäivänsä pyhimyskalenterissa on 29. toukokuuta.Liturginen kalenteri Katolinen.fi Pyhän Ursulan katolinen seurakunta Kouvolassa on nimetty hänen mukaansa ja hänen kirjoitustensa pohjalta hartausteksteiksi koottu novenarukous on käännetty suomeksi. ==Lähteet== ==Kirjallisuutta== *Ursula Ledochowska: Testamentti. Ursuliinisisaret 2003 ISBN 9529158149 *Vappu Sorri - Kaisu Vuolio: Autuas äiti Ursula Ledóchowska. Kouvola 1996 *Monika Wronska - Juho Kyntäjä: Epätavallisen naisen tavallinen elämä : Ursula Ledóchowska. 2003 ISBN 952-91-6013-5 ==Aiheesta muualla== *Novena Pyhän Ursulan esirukousten kautta *The sanctuary of Saint Ursula Ledóchowska Luokka:Puolalaiset pyhimykset Luokka:Kristityt nunnat Luokka:Ursuliinit Luokka:Katolinen kirkko Suomessa Luokka:Luovutettujen alueiden historia Luokka:Suomessa vaikuttaneet pyhät ja autuaaksi julistetut Luokka:Vuonna 1865 syntyneet Luokka:Vuonna 1939 kuolleet
Djedkare Shemai

Djedkare Shemai oli muinaisen Egyptin 7. dynastian faarao. Hänen syntymänimensä on Nomad, ja hänen valtaistuinnimensä merkitsee ”Pysyvä on Ren Ka”. Djedkare Shemai mainitaan ainoastaan Abydoksen kuningasluettelossa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Busano

Busano () on kunta Italiassa Piemonten alueella sijaitsevassa Torinon metropolikaupungissa.Busano Sapere.it Busano Turismo Torino Vuoden 2023 alussa kunnassa oli arviolta 1 595 asukasta. ==Lähteet== ==Aiheesta muualla== Luokka:Torinon metropolikaupungin kunnat
Canischio

Canischio () on kunta Italiassa Piemonten alueella sijaitsevassa Torinon metropolikaupungissa.Canischio Sapere.it Canischio Enciclopedia Treccani Canischio Turismo Torino Vuoden 2023 alussa kunnassa oli arviolta 280 asukasta. ==Lähteet== ==Aiheesta muualla== Luokka:Torinon metropolikaupungin kunnat
Cantoira

Cantoira () on kunta Italiassa Piemonten alueella sijaitsevassa Torinon metropolikaupungissa.Cantoira Sapere.it Cantoira Turismo Torino Vuoden 2023 alussa kunnassa oli arviolta 625 asukasta. ==Lähteet== ==Aiheesta muualla== Luokka:Torinon metropolikaupungin kunnat
Hnivan

Hnivan () on kaupunki Ukrainan Vinnytsjan alueen Vinnytsjan piirissä. Hnivan sijaitsee Etelä-Bugin varrella, 23 kilometriä alue- ja piirikeskus Ternopilistä etelään. Kaupungissa on rautatieasema. Tammikuun keskilämpötila on —6,0 ja heinäkuun +18,7 celsiusastetta. Keskimääräinen vuosisademäärä on 544 millimetriä. Hnivan on mainittu historiallisissa asiakirjoissa ensimmäisen kerran vuonna 1629. Paikkakunnan linnoitus tuhottiin vuonna 1648. Puolan toisessa jaossa (1793) paikkakunta siirtyi Podillian osana Venäjän keisarikunnan hallintaan. Vuonna 1870 paikkakunnan kautta rakennettiin Kiova- Odessa -rautatie. 1800-luvun jälkipuoliskolla paikkakunnan graniittivaroja ryhdyttiin hyödyntämään laajamittaisesti rakentamisessa. 1874 käynnistyi myös sokeritehdas. Kaupungin aseman Hnivan sai vuonna 1981. Ennen vuoden 2020 aluehallinnollista uudistusta kaupunki oli osa Tyvrivin piiriä. Kesällä 2020 Hnivan liitettiin osaksi Vinnytsjan piiriä. Ukrainan tilastokeskus arvio kaupungin väkiluvuksi 12 191 asukasta (1.1.2022). Vuoden 2001 väestönlaskennassa asukkaita oli 12 832\. Heistä 74 prosenttia oli etnisesti ukrainalaisia, 17 prosenttia puolalalisia ja 4 prosenttia venäläisiä. Станція Гнівань Південно-Західної залізниці.jpg|Hnivanin rautatieasema. Костьол святого Йозефа Гнівань 04.jpg|Pyhän Josefin kirkko. Святодухівський храм.jpg|Toinen kirkko. == Lähteet == ==Aiheesta muualla== Luokka:Vinnytsjan alueen kaupungit Luokka:Vinnytsjan piiri
Abraham ibn Ezra

Abraham ben Meir ibn Ezra (myös muodossa Abenezra, ; 1092 tai 1093 Tudela, Zaragoza – 1167 Calahorra) oli yksi keskiajan merkittävimmistä juutalaisista oppineista. Hän kunnostautui uusplatonistisessa filosofiassa, tähtitieteessä, lääketieteessä, runoudessa, kielitieteessä ja eksegetiikassa. ==Elämä ja ura== Hän lähti kotimaastaan muslimien Espanjasta ennen vuotta 1140 ja vietti kuolemaansa saakka vaelluselämää, joka vei hänet Pohjois-Afrikkaan, Egyptiin, Roomaan, Luccaan, Mantovaan, Veronaan, Narbonneen, Béziersiin, Dreux’hön, Lontooseen ja takaisin Etelä-Ranskaan. Useissa edellä mainituissa paikoissa hän viipyi jonkin aikaa ja harjoitti runsasta kirjallista toimintaa. Häntä kutsuttiin "Viisaaksi, Suureksi, Loistavaksi Tohtoriksi". Kotimaassaan hän oli jo saavuttanut arvostetun runoilijan ja ajattelijan maineen; mutta runojensa lisäksi hänen teoksensa, jotka olivat kaikki heprean kielellä, syntyivät hänen matkoillaan. Näillä teoksilla, jotka kattavat ensisijaisesti heprealaisen filologian ja raamatun eksegetiikan, hän halusi tuoda kristityn Euroopan juutalaisten saataville tietoa, joka sisältyi hänen Espanjasta mukanaan tuomiinsa arabiankielisiin teoksiin. Hänen kieliopilliset kirjoituksensa ja käännöksensä arabiasta olivat ensimmäisiä hepreankielisiä heprean kieliopin selityksiä. Hänen raamatunkommentteihinsa kuuluvat Jobin kirjan, Danielin kirjan ja psalmien selitykset sekä Pentateukin kommentaari. Vaikka hänen eksegeesinsä ovat pohjimmiltaan filologisia, hän lisäsi niihin paljon filosofisia huomautuksia. Kommentaarissaan Abenezra pitää kiinni pyhien kirjojen kirjaimellisesta merkityksestä ja välttää rabbiinisia allegorioita ja kabbalistisia liiallisuuksia, vaikka hän pysyykin uskollisena juutalaisille perinteille. Hän kuitenkin harjoittaa itsenäistä kritiikkiä, joka joidenkin mukaan lähentelee jopa rationalismia. Hänen filosofisessa ajattelussaan näkyvät uusplatoniset ajatukset, ja myös astrologia vaikutti hänen maailmankuvassaan. Hän kirjoitti myös useita teoksia matemaattisista ja tähtitieteellisistä aiheista. ==Lähteet== ==Aiheesta muualla== Luokka:Juutalaiset filosofit Luokka:Juutalaiset kirjailijat Luokka:Rabbit Luokka:Vuonna 1167 kuolleet
Kasperi Vehkaoja

Kasperi Vehkaoja (s. 28. tammikuuta 2005) on suomalainen pesäpalloilija. Vehkaoja edustaa Superpesiksessä pelaavaa kasvattajaseuraansa Sotkamon Jymyä. https://www.pesistulokset.fi/pelaaja/10468#tab:1 Hän pelaa ulkokentällä lukkarina. https://www.superjymy.fi/jymy-kellisti-pallo-veikot-debytantit- esiintyivat-vahvasti/ Vehkaoja on pelannut yhden Superpesiksen runkosarjan ottelun. Tässä ottelussa hänellä ei ollut tilastomerkintöjä. Tilastot päivitetty 28. toukokuuta 2023. == Lähteet == Luokka:Suomalaiset pesäpalloilijat Luokka:Sotkamon Jymyn pelaajat Luokka:Vuonna 2005 syntyneet Luokka:Elävät henkilöt
Holland Norway Lines

Holland Norway Lines oli vuonna 2021 perustettu alankomaalainen varustamoyhtiö. Yrityksen toiminta päättyi rahallisten vaikeuksien johdosta elokuussa 2023. Varustamolla oli vuokrattuna M/S Romantika virolaiselta varustamoyhtiö Tallink Gruppilta. Holland Norway Linesin rahallisten vaikeuksien vuoksi Tallink Grupp purki vuokrasopimuksen aluksesta 1. syyskuuta 2023. Holland Norway Lines ilmoitti alunperin tavoitteekseen liikennöidä täysin päästöttömillä aluksilla vuoteen 2026 mennessä. == Sataman vaihtuminen == Holland Norway Lines ilmoitti lehdistötiedotteessaan 23. maaliskuuta 2023, että Romantikan lähtösatama vaihtuu 17. huhtikuuta – 31. toukokuuta 2023 väliseksi ajaksi väliaikaisesti Alankomaiden Eemshavenista Saksan Cuxhaveniin ja 1. kesäkuuta alkaen pysyvästi Saksan Emdeniin. == Rahalliset vaikeudet, vuokrasopimuksen purku ja konkurssi == 30\. elokuuta 2023 Holland Norway Lines ilmoitti lehdistötiedoitteella, että he hakevat maksujen keskeytystä tuomioistuimelta. Syynä tilanteeseen oli sataman vaihtuminen, ja sen aiheuttamat rahalliset vaikeudet. Varustamo ilmoitti samalla, että M/S Romantika pysyisi poissa liikenteestä toistaiseksi. 1\. syyskuuta 2023 Tallink ilmoitti, että Tallink Latvija ASn, ja Holland Norway Lines BVn välille solmittu vuokrasopimus koskien M/S Romantikaa on purettu epävarman tilanteen vuoksi etuajassa. Sopimuksen oli tarkoitus olla voimassa ainakin 2025 saakka. Tallink kommentoi kauppalehdelle, että sopimus purettiin, sillä Tallink halusi laivan takaisin, ennen vuokraajan mahdollista konkurssia. Holland Norway Lines asetettiin konkurssiin 5. syyskuuta 2023. == Laivasto == Nimi Rakennettu Matkustajia (maksimi) Pituus (metriä) Leveys (metriä) Hyttejä (kpl) Matka- nopeus (solmua) Reitti Tietoa == Lähteet == Luokka:Varustamot Luokka:Alankomaalaiset yritykset
Ivar P. Tveiten

Ivar Petterson Tveiten (18. joulukuuta 1850 Fyresdal – 17. huhtikuuta 1934 Fyresdal) oli norjalainen maanviljelijä ja Venstren poliitikko. Hän istui suurkäräjillä vuosina 1903–1924 ja toimi niiden puhemiehenä 1916–1918 sekä 1919–1921. Vuosina 1924–1926 Tveiten oli Norjan kirkko- ja opetusministeri. ==Lähteet== ==Aiheesta muualla== Luokka:Norjan opetusministerit Luokka:Norjalaiset maanviljelijät Luokka:Suurkäräjien puhemiehet Luokka:Vuonna 1850 syntyneet Luokka:Vuonna 1934 kuolleet
Arnold Holmboe

Arnold Holmboe (11. maaliskuuta 1873 Steinkjer – 27. heinäkuuta 1956 Oslo) oli norjalainen juristi ja Venstren poliitikko. Hän istui suurkäräjillä vuosina 1922–1924 ja 1928–1930 sekä toimi Norjan oikeusministerinä 1922–1923 ja valtiovarainministerinä 1924–1926. ==Lähteet== ==Aiheesta muualla== Luokka:Norjan oikeusministerit Luokka:Norjan valtiovarainministerit Luokka:Norjalaiset juristit Luokka:Vuonna 1873 syntyneet Luokka:Vuonna 1956 kuolleet
Holmboe

Holmboe on ainakin seuraavien henkilöiden sukunimi: * Arnold Holmboe (1873–1956), norjalainen poliitikko ja ministeri * Cornelius Holmboe (1881–1947), norjalainen poliitikko ja ministeri * Johan Henrik Rye Holmboe (1863–1933), norjalainen liikemies, poliitikko ja ministeri * Thorolf Holmboe (1866–1935), norjalainen taidemaalari * Vagn Holmboe (1909–1996), tanskalainen säveltäjä.
Lillesands-Posten

Lillesands-Posten (lyh. LP) on norjalainen vuonna 1870 perustettu paikallislehti, jonka kotikunta on Lillesand. Se kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Lillesand
Regniowez

Regniowez on kunta Pohjois-Ranskassa Ardennesin departementissa Grand Estin alueella. Se sijaitsee noin 39 kilometriä Charleville-Mézièresin kaupungista luoteeseen ja rajoittuu Belgian rajaan. Kunnan entinen seurakuntapappi Bonaventure Feuillenille oli myös taiteilija. Hän teki piirustuksien sekä vesi- ja öljyvärimaalauksien lisäksi myös lasimaalauksia. Kunnassa on hänelle omistettu museo. ==Lähteet== ==Aiheesta muualla== Luokka:Ardennesin kunnat
Peter Artedi

Peter Artedi (toisinaan muodossa Petrus Artedi; 27. helmikuuta 1705 Anundsjö, Ruotsi – 27. syyskuuta 1735 Amsterdam, Alankomaat) oli ruotsalainen biologi, jota pidetään iktyologian perustajana. Hän kuoli hukkumalla vain 30-vuotiaana, ja Carl von Linné julkaisi hänen pääteoksensa Ichtyologian postuumisti vuonna 1738. Teoksen esipuheessa Linné kertoi heidän jakaneen biologian niin, että Linné keskittyisi kasveihin ja hyönteisiin, kun taas Artedi tutkisi kaloja ja muita eläimiä. Deckblatt zu einem der Hauptwerke von Peter Artedi.jpg|Ichtyologian kansilehti ==Lähteet== ==Aiheesta muualla== Luokka:Ruotsalaiset eläintieteilijät Luokka:Vuonna 1705 syntyneet Luokka:Vuonna 1735 kuolleet
Olha Huzar

Olha Zah’arivna Huzar, o.s. Pavljuh’, (; 1885 Wien, Itävalta – ?) oli naisasialiikkeen johtajia ja toimittaja Bukovinassa. Hän oli Bukovinan Naisten Hromadan puheenjohtaja 1921–1923 ja Myronosytsin sisarkunnan puheenjohtaja 1930–1932. Hän kirjoitti 1930-luvulla useisiin lehtiin, esimerkiksi kirjallisuuslehteen Literaturno-naukovyi vistnyk, ja toimitti 1934–1936 naisille suunnattua Tšasin osastoa. Hän käänsi saksan- ja ranskankielistä kirjallisuutta. Romanialainen tuomioistuin tuomitsi hänet 1942 viideksi vuodeksi vankeuteen hänen yhteiskunnallisen toimintansa vuoksi. Vuonna 1945 neuvostoviranomaiset vangitsivat hänet Ukrainassa Tšernivtsissä, ja hän katosi. ==Lähteet== Luokka:Ukrainalaiset toimittajat Luokka:Vuonna 1885 syntyneet Luokka:Kuolinvuosi tuntematon
Évigny

Évigny on kunta Pohjois-Ranskassa Ardennesin departementissa Grand Estin alueella. Se sijaitsee noin kuusi kilometriä Charleville-Mézièresin kaupungista lounaaseen. Kunnan alueella on 1800-luvun maalaistalo Maison de Pays des Crêtes, jossa voi tutustua seudun talonpoikien elämään 1800-luvulla. Talo on sisustettu tuon ajan arjen esineitä ja talonpoikien työkaluilla. ==Lähteet== ==Aiheesta muualla== Luokka:Ardennesin kunnat
Rintojen litistäminen

Rintojen litistäminen tai sitominen tarkoittaa pyrkimystä saada rinnat näyttämään pienemmiltä litistämällä niitä. Ainakin transpiireissä rintojen litistämistä saatetaan kutsua myös bindaukseksi () ja litistämiseen käytettyjä vaatekappaleita bindereiksi (). == Transihmisillä == Transmiehet saattavat kehodysforiaa helpottaakseen litistää tai sitoa rintansa lähemmäs kehoa siteillä, teipeillä tai binderiksi kutsutulla alusvaatteella. Binderi saattaa muistuttaa urheilurintaliivejä tai aluspaitaa. Sen käytöstä saattaa myös olla haittaa, mikäli käytetty liivi on liian pieni: liian pienen liivin käyttö saattaa aiheuttaa ärtynyttä ihoa, hengitysvaikeuksia ja imunestekierron häiriöitä. == Muodissa == Historiallisesti litteä rinta on ajoittain ollut naisilla muotia. Keisarillisessa Kiinassa naisilla oli joskus tapana sitoa rintansa, koska rintojen kaarevaa muotoa pidettiin epäsopivana näyttää. Rintojen sitomista saatettiin harjoittaa alueella jo 400–500-luvuilla. Ainakin 1850-luvulla länsimaisten naisten muodissa oli jonkin aikaa käyttää sellaista korsettia, joka oli edestä suora ja myös litisti rintoja vähän. Nykyaikana jotkin urheilurintaliivit saattavat litistää rintoja, mutta tämä ei liity mitenkään dysforiaan, vaan käytänöllisyyteen rintojen 'hölskymisen' estämiseksi juostessa ja hypätessä. == Lähteet == Luokka:Transsukupuolisuus Luokka:Muodin historia Luokka:Rinnat
Rintojen silitys

Rintojen silitys on Afrikassa harjoitettava perinne, jonka pyrkimys on saada rinnat näyttämään pienemmiltä tai estää niiden kehitys litistämisellä ja väkivaltaisella käsittelyllä. Ainakin kymmenessä Afrikan maassa harjoitetaan nuorten tyttöjen rintojen silittämistä tavoitteena estää rintojen kehitys. Toimenpide suoritetaan sitomalla rintoja tai painelemalla ja hieromalla niitä kuumalla esineellä, kuten kivillä, lusikoilla tai pihdeillä. Käytäntö saattaa olla kivulias ja jatkua vuosia säännöllisin väliajoin. Toimenpiteen tekee tavallisesti tytön äiti siinä toivossa, että tyttö saisi kehittymättömien rintojen ansiosta vähemmän seksuaalista huomiota miehiltä ja saisi sen sijaan keskittyä opiskeluun ja työhön eikä tulisi raskaaksi avioliiton ulkopuolella. Rintojen litistäminen saattaa aiheuttaa palovammoja, kystia, rintakudoksen muutoksia tai rintojen tuhoutumisen. Myöhemmin tytöllä saattaa olla vaikeuksia imettämisen kanssa. == Levinneisyys Afrikassa == Ainakin seuraavissa Afrikan maissa tiedetään harjoitettavan rintojen silitystä: * * * * * * * * * * == Katso myös == *Naisiin kohdistuva väkivalta *Tyttöjen ympärileikkaus *Jalkojen sitominen == Lähteet == Luokka:Väkivalta Luokka:Kehonmuokkaus Luokka:Seksuaalipolitiikka Luokka:Rinnat
Tapio Kurki

Tapio Vilho Kustaa Kurki (s. 25. joulukuuta 1947 Ylihärmä) on suomalainen agronomi ja eläköitynyt järjestöjohtaja, joka on saanut maanviljelysneuvoksen arvonimen. Viitattu 29.5.2023. Kurki syntyi maanviljelijä Orvo Ilmari Kurjen ja Laura Fredrika Kallion perheeseen. Hän avioitui 1973 erikoissairaanhoitaja Hellevi Kaarina Nevamäen kanssa. Ylioppilaaksi Kurki tuli Alahärmän yhteiskoulusta 1967 ja valmistui agronomiksi Helsingin yliopistosta 1973. Hän oli kansakoulun opettajan viransijainen Perhossa 1969, maatalousharjoittelija, maataloustyöntekijä ja työnjohtaja Uppsalassa 1970–1971, Keski-Suomen maatalouskeskuksen harjoittelija 1972, Pirkanmaan maatalouskeskuksen taloussuunnittelu- ja kasvinviljelysagronomi 1973–1974, Oulun maatalouskeskuksen Kokkolan aluetoimiston kasvinviljelys- ja suunnitteluagronomi ja aluetoimiston päällikkö 1975–1985 ja Keski-Pohjanmaan maatalouskeskuksen, vuodesta 2005 ProAgria Keski-Pohjanmaa, johtaja 1985–2010. Kurjella oli työuransa aikana myös useita asiantuntija- ja luottamustehtäviä. Maanviljelysneuvoksen arvonimen hän sai 2008. == Lähteet == Luokka:Suomalaiset järjestöjohtajat Luokka:Maanviljelysneuvokset Luokka:Vuonna 1947 syntyneet Luokka:Elävät henkilöt
Sognin ja Fjordanen käräjäoikeus

Sognin ja Fjordanen käräjäoikeus (norj. Sogn og Fjordane tingrett) on yksi Norjan 23 käräjäoikeudesta ja se kuuluu Gulatingin laamanninoikeuden alaisuuteen. Se perustettiin vuonna 2017 yhdistämällä aiemmat Sognin ja Fjordanen käräjäoikeudet. Käräjäoikeuden toimipisteet sijaitsevat Førdessä ja Sogndalissa. ==Tuomiopiiri== Käräjäoikeuden tuomiopiiri koostuu seuraavista kunnista: * Askvoll * Aurland * Balestrand * Bremanger * Eid * Fjaler * Flora * Førde * Gaular * Gloppen * Gulen * Hornindal * Hyllestad * Høyanger * Jølster * Kinn * Leikanger * Luster * Lærdal * Naustdal * Selje * Solund * Stad * Stryn * Sunnfjord * Vik * Vågsøy * Årdal ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Neferkare Khendu

Neferkare Khendu tai Neferkare IV oli muinaisen Egyptin 7. dynastian faarao. Hänen valtaistuinnimensä Neferkare merkitsee ”Kaunis on Ren Ka”. Khendu on synnyinnimi. Neferkare Khendu mainitaan ainoastaan Abydoksen kuningasluettelossa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Merenhor

Merenhor oli muinaisen Egyptin 7. dynastian faarao. Hänen valtaistuinnimensä merkitsee ”Horus rakastaa häntä”. Merenhor mainitaan ainoastaan Abydoksen kuningasluettelossa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Neferkamin

Neferkamin oli muinaisen Egyptin 7. dynastian faarao. Hän on ilmeisesti Abydoksen kuningasluettelossa mainittu Sneferka (Kaunis on Min Ka). Valtaistuinnimi Seneferka on kaiverrettu myös British Museumin kokoelmiin kuuluvaan kultaiseen levyyn. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Bokken Lasson

Bokken Lasson (oik. Caroline Lasson; 7. tammikuuta 1871 Kristiania – 3. elokuuta 1970 Oslo) oli norjalainen laulaja ja kabareetaiteilija, joka soitti luuttua. Hän perusti vuonna 1912 Osloon Chat Noir -kabareen, jota hän johti vuoteen 1917. Plass ved gatekrysset Hegdehaugsveien Oscars gate med skulptur av Bokken Lasson og den funksjonalistiske bygningen Oscars gate 19.jpg|Bokken Lassonia esittävä Joseph Grimelandin veistämä patsas Oslossa. ==Lähteet== ==Aiheesta muualla== Luokka:Norjalaiset muusikot Luokka:Vuonna 1871 syntyneet Luokka:Vuonna 1970 kuolleet
Lasson

Lasson on ainakin seuraavien henkilöiden sukunimi: * Bokken Lasson (1871–1970), norjalainen laulaja ja kabareetaiteilija * Oda Krohg, o.s. Lasson, (1860–1935), norjalainen taidemaalari * Per Lasson (s. 1970), ruotsalainen näyttelijä
Nikare

Nikare oli muinaisen Egyptin 7. dynastian faarao. Hänen valtaistuinnimensä merkitsee ”Re joka kuuluu Ka:lle”. Nikare mainitaan ainoastaan Abydoksen kuningasluettelossa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Riikka Jäntti

Riikka Jäntti (s. 1972) on suomalainen kuvittaja ja kirjailija. Jäntti valmistui Taideteollisen korkeakoulun graafiselta osastolta 2003. Hänen teoksiaan on käännetty muun muassa japaniksi, ruotsiksi ja tanskaksi. Jäntin Pikku Hiiri -kuvakirjojen käännösoikeuksia on myyty Saksaan, Britanniaan, Australiaan ja Tanskaan. Vuonna 2009 Jäntin kuvittama ja professori Markku Löytösen kirjoittama lasten tietokirja Viidakkotanssi: tutkimusmatkaaja Rafael Karsten Ecuadorissa sai ensimmäistä kertaa jaetun Tieto-Lauri-palkinnon. Jäntti on kuvittanut myös kaksi muuta Löytösen tutkimusmatkailijoista kertovaa lasten tietokirjaa. ==Teokset== ;Vaahteratuvan väki -sarja * * * * ;Pikku Hiiri -sarja * * * * * * * * * * * ===Kuvituksia=== * * * * * * * * * * * * * ==Lähteet== Luokka:Suomalaiset kuvittajat Luokka:Suomalaiset lasten- ja nuortenkirjailijat Luokka:Vuonna 1972 syntyneet Luokka:Elävät henkilöt
Lavian helluntaiseurakunta

Lavian helluntaiseurakunta on Porin Laviassa toimiva helluntaiseurakunta. Seurakunnan ensimmäiset jäsenet kastettiin vuonna 1921.Vahtera 1990, s. 86–89 == Historia == Helluntaiherätys alkoi Laviassa 1920-luvun alussa. Ensimmäiset puhujat Nikolai Kataja ja Viljo Rajala tulivat Suodenniemen helluntaiseurakunnasta. Laviassa toimi pieni vapaakirkollinen ryhmä, johon kuuluivat muun muassa maalari Feeliks Tuomi, opettaja Maiju Heiniö ja postimestari Selander. Ensimmäiset Lavian uskovat kastettiin Akseli Puhakaisen toimesta 1921, mikä loi edellytykset helluntaiseurakunnan perustamiselle. Alkuaikojen kehityksessä erityisesti Feeliks Tuomella on ollut suuri vaikutus. Vuonna 1923 yhteiskoulun juhlasalissa pidettiin kokous, jossa monet tekivät uskonratkaisun. Alkuajan puhujia olivat muun muassa Eino Manninen, Eino Heinonen ja Väinö Pfaler. Alkuaikoina helluntailaiset kokivat vastustusta erityisesti papiston taholta. Helluntailaisia painostettiin muun muassa luopumaan viroistaan. Kokouksista liikkui myös perättömiä juoruja. Lavian helluntaiseurakunta järjestäytyi uudelleen 12. toukokuuta 1935. 1930-luvulla kokouksia Laviassa pitivät muun muassa Hanna Lönroth, Martta Hellen, Tarmo Pohjala, Arvo Linnamäki, Arvo Peltomaa, Kalle Rantanen ja Uuno Palonen. Vuonna 1956 seurakunta sai saarnaajakseen Kalevi Niemisen, joka toimi tehtävässä 10 vuoden ajan. 1950-luvulla Lavian Niemenkylässä järjestettiin evankelioimiskokouksia teltoissa, puhujina juhlilla olivat muun muassa Aarne Ylppö ja Taisto Vahtera. == Hautausmaa == Suodenniemen ja Lavian helluntaiseurakunnat neuvottelivat ja päättivät yhteisestä hautausmaahankkeesta. Vuonna 1924 Viljo Rajala osti sopivan maa-alueen, joka lahjoitettiin 10. joulukuuta 1931 Lavian rukoushuoneyhdistykselle. Kyseisen yhdistyksen nimi muutettiin vuonna 1972 muotoon Lavian ja Suodenniemen Helluntailähetys ry. == Katso myös == * Helluntaiherätys Suomessa == Lähteet == * === Viitteet === Luokka:Lavia Luokka:Porin seurakunnat Luokka:Suomen helluntaiseurakunnat
Horodyštše

Horodyštše () on kaupunki Tšerkasyn alueen Tšerkasyn piirissä Ukrainan keskivaiheilla. Horodyštše sijaitsee Dneprin vesistöön kuuluvan Vilšankajoen varrella, 64 kilometriä aluekeskus Tšerkasystä länsilounaaseen. Tammikuun keskilämpötila on -5,5 ja heinäkuun +20,0 celsiusastetta. Keskimääräinen vuosisademäärä 493 millimetriä. Ensimmäinen kirjallinen maininta vuodelta 1494. Tataarit polttivat asutuksen vuonna 1527. 1500-luvulla paikkakunta oli aluksi osa Liettuan suuriruhtinaskuntaa, vuoden 1569 Lublinin unionin jälkeen Puola-Liettuaa, jonka jälkeen asutus rakennettiin uudelleen. Tšerkasyn rykmentin osia (kasakoita) sijoitettiin kaupunkiin 1649. Puolan toisessa jaossa (1793) seutu siirtyi osaksi Venäjän keisarikuntaa. Ukrainassa Horodyštše oli aiemman Horodyštšen piirin keskus kesään 2020 saakka, jolloin toteutetussa aluehallinnollisessa uudistuksessa piiri ja Horodyštšen kaupunki liitettiin osaksi Tšerkasyn piiriä. Ukrainan tilastokeskus arvioi kaupungin väkiluvuksi 13 062 asukasta (2022). Vuoden 2001 väestönlaskennassa asukkaita oli 15 645, ja enimmäkseen asukkaat olivat etniseltä taustaltaan ukrainalaisia. Sokeritehdas (1848), panimo. Rautatie (1876). Paikkakunnalta on louhittu labradoriittiä ja graniittia. Nähtävyyksiin kuuluvat kotiseutumuseo ja säveltäjä-oopperalaulaja-näyttelijä-näytelmäkirjailija Semen Hulak- Artemovskyin muistomuseo. Arkkitehtonisiin kohteisiin lukeutuvat Pyhän Marian suojelun (esirukouksen) kirkko vuodelta 1771, Pyhän Mikaelin kirkko (1844) ja sokeritehtaan tuotantotilat (1876). Михайлівська церква Городище зима 2.jpg|Pyhän Mikaelin kirkko (1844). Городищенський залізничний вокзал Черкаська область.jpg|Rautatieasema. ==Lähteet== ==Aiheesta muualla== Luokka:Tšerkasyn alueen kaupungit Luokka:Tšerkasyn piiri
Justice League Dark

Justice League Dark on supersankariryhmä, joka esiintyy DC Comicsin julkaisemissa amerikkalaisissa sarjakuvissa. Ryhmän jäsenet toimivat yhteistyössä Oikeuden Puolustajien kanssa ollen haara, joka on omistautunut käsittelemään mystisiä ja yliluonnollisia uhkia. Joukkue teki debyyttinsä Justice League Dark #1:ssä (syyskuu 2011). Justice League Dark -tiimissä on joitain DC-universumin yliluonnollisimpia hahmoja, jotka käsittelevät mystisiä uhkia ja tilanteita, jotka eivät kuulu perinteisen Justice Leaguen piiriin. Kuten Justice League -tittelissä, joukkueessa on sekä tunnettuja hahmoja ja vähemmän tunnettuja yliluonnollisia hahmoja. Ryhmän jäseniä ovat sen historiassa olleet mm Madame Xanadu, John Constantine, Zatanna, Deadman, Shade, the Changing Man, Mindwarp, Andrew Bennett, Black Orchid, Doctor Mist, Frankenstein, Amethyst; Gemworldin prinsessa Amaya, Timothy Hunter, Swamp Thing, Nightmare Nurse, Phantom Stranger, Pandora, Zauriel, Etsivä Simpanssi, Animal Man, Ragman, Eternal Knight ja Randhir Singh. Myös Demoni Etrigan, Batman, Tohtori Kohtalo ja Ihmenainen ovat toimineet ryhmän jäseninä. Madame Xanadu perusti Justice League Dark -nimisen ryhmän, kun hän näki kauhean tulevaisuuden, jonka vain he voisivat estää. Heidät koottiin pysäyttämään Lumoojatar, kun tämä riehui erottuaan isännästään June Moonesta. Lumoojatar alkoi tulla hulluksi ja Xanadu antoi hänelle niiden henkilöiden nimet, jotka toimivat häntä vastaan. John Constantine ja Zatanna tekivät yhdessä loitsuja. Madame Xanadu käski Shaden, muuttuvan miehen, värvätä vastahakoisesti Mindwarpin. Deadman yritti suojella Junea, mutta Lumoojatar vangitsi hänet lopulta, kun Shade sotki loitsun. Koko joukkue tapasi ensimmäisen kerran viimeisessä taistelussaan Lumoojattaren kanssa, joka päättyi, kun Constantine sitoi hänet jälleen June Mooneen. Hän uhrasi hänen henkensä suojellakseen satoja muita. Kun Xanadu sitten yritti koota heidät joukkueena, he kaikki kieltäytyivät vihaisena hänelle liittymästä yhteen. Lopulta Constantine, Deadman, Shade ja Zatanna alkoivat nähdä kauheita painajaisia ​​ja vierailivat uudelleen Xanadun luona. Hän paljasti, että nämä olivat visioita siitä, mitä tapahtuisi, jos he eivät muodostaisi joukkuetta, ja ryhmästä tuli lopulta Justice League Dark. Ryhmä on esiintynyt myös animaatioelokuvissa Justice League Dark ja Justice League Dark: Apokolips War. Luokka:DC-universumin ryhmät
Neferkare Tereru

Neferkare Tereru tai Neferkare V oli muinaisen Egyptin 7. dynastian faarao. Hänen valtaistuinnimensä merkitsee ”Kaunis on Ka:n Re”. Tereru on synnyinnimi. Neferkare Tereru mainitaan ainoastaan Abydoksen kuningasluettelossa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Neferkahor

Neferkahor oli muinaisen Egyptin 7. dynastian faarao. Hänen valtaistuinnimensä merkitsee ”Kaunis on Horuksen Ka”. Neferkahor mainitaan vain Abydoksen kuningasluettelossa ja sylinterisinetissä. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Žaškiv

Žaškiv () on kaupunki Tšerkasyn alueella Ukrainan keskivaiheilla, Etelä-Bugin vesistöön kuuluvan Tortšjoen varrella, noin 190 kilometriä aluekeskus Tšerkasystä länteen ja 142 kilometriä Kiovasta etelään. Kaupunki sijaitsee Kiovasta Odessaan johtavan valtatien M05 (eurooppatie ) varrella. Kaupungissa on rautatie- ja linta-autoasemat. Tammikuun keskilämpötila on -6,4 ja heinäkuun +19,1 celsiusastetta. Keskimääräinen vuosisademäärä 467 millimetriä. Ensimmäinen kirjallinen maininta paikkakunnasta on 1600-luvun alusta. Kaupungin aseman Žaškiv sai vuonna 1956. Kaupunki liitettiin kesän 2020 aluehallinnollisessa uudistuksessa osaksi Umanin piiriä. Tätä ennen Žaškiv oli piirikeskus vuodesta 1923 ja vuodesta 1931 Žaškivin piirin keskus. Ukrainan tilastokeskus arvioi Žaškivin väkiluvuksi 13 242 asukasta (2022). Vuoden 2001 väestönlaskennassa asukkaita oli 15 687; etnisesti asukkaat olivat enimmäkseen ukrainalaisia. View of Zhashkiv from E95 highway-over crossing.jpg|Kaupunkia eurooppatie E95:ltä nähtynä. Жашків. Будинок культури.jpg|Kulttuuritalo. Zhashkiv historical museum June 2020.jpg|Žaškivin historiallinen museo. Zhashkiv, bus station.jpg|Linja-autoasemaa (2012). Zhashkov bus station.JPG|Linja-autoasemaa (2012). ==Lähteet== ==Aiheesta muualla== Luokka:Tšerkasyn alueen kaupungit Luokka:Umanin piiri
Ammoniumtiosulfaatti

Ammoniumtiosulfaatti ((NH4)2S2O3) on ammonium- ja tiosulfaatti-ionien muodostama epäorgaaninen ioniyhdiste. Yhdistettä käytetään esimerkiksi valokuvauskemikaalina. ==Ominaisuudet, valmistus ja käyttö == Huoneenlämpötilassa ammoniumtiosulfaatti on valkoista kiteistä ainetta. Yhdisteen alkeiskoppi on monokliininen. Aine liukenee erittäin hyvin veteen ja liukenee hieman asetoniin. Kuumennettaessa ammoniumtiosulfaatti hajoaa muun muassa ammoniumsulfiitiksi ja rikiksi.S. L. Bean: "Thiosulfates", teoksessa Kirk-Othmer Encyclopedia of Chemical Technology, John Wiley & Sons, New York, 2001. s. 10-13 (luvun sisäinen sivunumerointi) José Jiménez Barberá, Adolf Metzger & Manfred Wolf: "Sulfites, Thiosulfates, and Dithionites", teoksessa Ullmann's Encyclopedia of Industrial Chemistry, John Wiley & Sons, New York, 2000. Vol. 34, s. 699-700 Ammoniumtiosulfaattia valmistetaan ammoniumsulfiitin ja rikin tai ammoniumsulfidin reaktiolla 85-110 °C:n lämpötilassa. :(NH4)2SO3 \+ S → (NH4)2S2O3 Ammoniumtiosulfaattia käytetään valokuvauksessa kiinnitteenä. Yhdistettä käytetään myös lannoitteena, happamien kaasujen poistoprosesseissa ja yhdessä ammoniumnitraatin kanssa pudottamaan puuvillan lehdet ennen sadonkorjuuta.Harri Kiiski ym.: "Fertilizers, 2. Types", teoksessa Ullmann's Encyclopedia of Industrial Chemistry, John Wiley & Sons, New York, 2016. s. 14 == Lähteet == Luokka:Ammoniumyhdisteet
Kiikoisten helluntaiseurakunta

Kiikoisten helluntaiseurakunta on Sastamalan Kiikoisissa toimiva helluntaiseurakunta. Seurakunta on perustettu vuonna 1930 ja seurakunnan rukoushuoneyhdistys on rekisteröity vuonna 1950. Seurakunnan toimintamuotoja ovat viikoittaisten kokousten lisäksi nuorisotyö, lasten kerho, miesten kerho, teetupa, kirpputori keväisin ja syksyisin, raamattupäivät ja telttatapahtumat kesäisin. Lisäksi seurakunta tukee lähetystyötä, jota tehdään Espanjassa, Keniassa ja Ugandassa. Seurakunnan jäsenmäärä on vaihdellut ajan mittaan, ollen keskimäärin 5–6 % Kiikoisten asukasluvusta. == Historia == Vapaakirkollinen herätys alkoi Norkoolin sisarusten kokouksilla 1923 ja seuraavana vuonna Kiikoisissa oli vapaakirkollista herätystä. Tällöin vapaakirkolliset Kauno Hirvelä ja Rafael Karlsson pitivät kokouksia. Helmikuussa 1924 kolmetoista kiikoislaista teki uskonratkaisun. Ensimmäinen kastetilaisuus järjestettiin Seurojentalon kesäjuhlien yhteydessä Nuton rannassa 1929.Vahtera 1990, s. 126–137 Helluntaiherätys juurtui pian Kiikoisten paikalliselämään. Helluntailaiset järjestivät vuonna 1930 kokouksia, juhlia ja raamattupäiviä. Oma seurakunta perustettiin 7. heinäkuuta 1930 Niemenmaan kylän Listenmaan talossa 28 jäsenen voimin. Seurakunta koki voimakasta kasvua vuosina 1943–1944. Seurakunnan nuorisotyö oli 1940-luvulla erityisen voimakasta ja Kiikoisissa järjestettiin maakunnallisia nuorisopäiviä. Seurakunnassaon toiminut 1950-luvulta lähtien oma kuoro. 1950- ja 1970-luvuilla seurakuntaan kuului paljon nuoria ja nuorisotyö oli voimakasta. Kiikoisjärven rannalla pidettiin paljon leirejä. Vuoden 1988 alussa Kiikoisten helluntaiseurakunta aloitti paikallisradiotoiminnan yhdessä Vammalan, Huittisten ja Euran helluntaiseurakuntien kanssa. Tuolloin aloitti toimintansa Radio Länsituuli. == Rukoushuone == Kiikoisten rukoshuone Betaniaa varten perustettiin vuonna 1949 oma yhdistys, joka osti Tervahaudasdta tontin rakentamista varten. Rukoushuoneen vihkiäistilaisuus järjestettiin itsenäisyyspäivänä 1952. Seurakunta on järjestänyt kesäisin kokouksia evankeliumiteltassa, joka hankittiin 1960-luvun alussa. == Saarnaajat == Seuraavat henkilöt ovat toimineet seurakunnan saarnaajina: * 1930–1960: Tarmo Pohjala * 1961–1962: Helmi Nurminen * 1962: Olavi Rantanen * 1963–1967: Paavo Virtanen * 1969–1970: Jaakko Heinonen * 1975–? Rauno Haapala == Katso myös == * Helluntaiherätys Suomessa * Sastamalan seurakunta == Lähteet == * === Viitteet === Luokka:Kiikoinen Luokka:Sastamalan seurakunnat Luokka:Suomen helluntaiseurakunnat
KP-ServicePartner

KP-ServicePartner Oy on vuonna 2003 perustettu suomalainen perheyhtiö, jolla noin noin 70 työntekijääTaloustiedot, Kauppalehti, viitattu 29.5.2023. Yritys toimii Suomessa yli kymmenellä paikkakunnalla: Helsinki, Imatra, Kouvola, Oulu, Parainen, Pori, Rauma, Siilinjärvi, Tampere, Tornio, Valkeakoski, Vantaa ja Varkaus. == Historia == KP-ServicePartner Oy perustettiin 21.3.2003 ABB:n franchising-yritykseksi kunnossapitomarkkinoille hallituksen puheenjohtajana edelleen toimivan Juha Kuusiston toimesta Siilinjärvelle, jossa on edelleen yrityksen pääkonttori. Toimintaa oli silloinkin monella eri paikkakunnalla ympäri Suomen. Kasvu tapahtui aluksi yritysostojen kautta. Vuonna 2013 KP- ServicePartner irtautui ABB:stä, ja alkoi rakentamaan omaa liiketoimintaansa. Hieman tämän jälkeen Pekko Herola tuli ensin varatoimitusjohtajaksi ja tammikuussa 2016 hänet nimitettiin toimitusjohtajaksi. Toimitusjohtajana aiemmin toiminut Juha Kuusisto jäi eläkkeelle tästä tehtävästä. Vuonna 2015 KP-ServicePartner osti ABB:ltä teollisuusnosturiliiketoiminnan. Kunnossapitomarkkinoilla ydinosaaminen määriteltiin rakennusaineteollisuuden puolelle. Samaan aikaan tiedolla johtaminen ja älykkäät etäkunnonvalvontaratkaisut sekä oma tuotekehitys nousivat yhdeksi yrityksen kilpailuvalteista. == Nykytila == Yritys on saavuttanut vahvan jalansijan Suomen nosturimarkkinoiden kärjessä. Yritys on Suomessa saksalaisten ABUS- nostureiden virallinen maahantuoja ja lisäksi edustaa myös saksalaisia Stahl- nostureita. Vuoden 2023 alusta yrityksen toiminta jaettiin selkeästi kolmeen liiketoimintaan: * KP Cranes (Nosturit), * KP Crane Inspections (Nosturitarkastukset) ja * KP Service (Teollisuuden kunnossapito). == Lähteet == Luokka:Suomalaiset perheyritykset Luokka:Suomalaiset teollisuusyritykset
Turun Kotikirkko

Turun kotikirkko on turkulainen helluntaiseurakunta. Seurakunnan toiminta on aloitettu vuonna 1996, jolloin se oli osa Turun helluntaiseurakunnan toimintaa. Vuonna 1999 seurakunta itsenäistyi omaksi seurakunnakseen. Seurakunta eroaa perinteisistä seurakunnista toimintakulttuuriltaan, esimerkiksi jumalanpalvelusmusiikin vaihdellessa raskaasta rockista akustiseen musiikkiin. Seurakunnalla on noin 90 jäsentä ja jäsenistö koostuu pääosin nuorista ja nuorista aikuisista. Seurakunnan toimintamuotoja ovat jumalanpalvelukset, solut miehille ja naisille ja rukousillat. Seurakunta on myös julkaissut Julkea Valkaisu -lehteä. == Katso myös == * Helluntaiherätys Suomessa * Turun helluntaiseurakunta == Lähteet == Luokka:Turun seurakunnat Luokka:Suomen helluntaiseurakunnat